Mirko Korolija

Mirko Korolija (Kistanje, 9. septembar 1886 – Šibenik, 10. juli 1934) književnik i političar.

 Biografija 

Mirko Korolija je rođen u Kistanjama u Bukovici gdje je završio osnovnu školu. U Zadru upisuje "Cesarsko Kraljevsku Veliku Gimnaziju" gdje počinje pisati pjesme, a prve stihove objavljuje već 1898. godine u Nevenu Jove Jovanovića Zmaja. Profesor maternjeg jezika mu je Vladimir Nazor. U Pragu Korolija završava pravni fakultet na kojem stiče zvanje doktora pravnih nauka. U to vrijeme objavljuje u svim značajnim srpskim i hrvatskim časopisima. Od 1912. godine obavljao je službu je u Kistanjama, a potom u Zadru do 1919. godine, kada je postavljen za sekretara Ministarstva prosvjete u Beogradu.

Bavljenje politikom je započeo 1921. godine u članstvu Jugoslavenske napredne nacionalne omladine, a od 1922. godine je predsjednik Direktorijuma Organizacije jugoslovenskih nacionalista, Orjune. Od 1925. godine sve je manje politički aktivan ali i dalje piše tekstove u Orjuninom listu Pobjeda. Za upravnika Oblasnog narodnog pozorišta u Sarajevu postavljen je 1928. godine. Od 1930. godine u Politici objavljuje seriju putopisno-reportažnih tekstova o krajevima i narodu sjeverne Dalmacije i primorje.

 Djela 

 Pesme, 1914.
 Zidanje Skadra, lirska drama, premjerno prikazana u HNK u Zagrebu, 1920.
 Nove pesme, 1930.
 Pesme, Srpska književna zadruga, Beograd 1933.
 Izabrana dela, priredio Jovan Radulović, Srpska književna zadruga i BIGZ, Beograd 1996.

Kategorija:Biografije, Kistanje
Kategorija:Hrvatski pisci
Kategorija:Hrvatski političari
Kategorija:Rođeni 1886.
Kategorija:Umrli 1934.